b'\n_START_ARTICLE_\nNavadna kalina\n_START_SECTION_\nOpis\n_START_PARAGRAPH_\nV vi\xc5\xa1ino ta grm zraste do 3 m in ima \xc5\xa1tevilne pokon\xc4\x8dne, \xc5\xa1ibaste, slabo razvejene poganjke. Koreninski siste\xc2\xadm je dobro razvit. Listi so usnjati, celerobi, eno\xc2\xadstavni, imajo kratke peclje in so podolgovato suli\xc4\x8dasti. V dol\xc5\xbeino dose\xc5\xbeejo do 7 cm, v \xc5\xa1irino pa do 3 cm. Ob milih zimah grm pozno odvr\xc5\xbee listje, v zavarovanih legah pa lahko listje ostane na vejah vso zimo. Drobni beli dvospolni cvetovi so zdru\xc5\xbeeni v ovr\xc5\xa1nih lataskih socvetjih, dolgih od 6 do 8 cm. Grm cveti od junija do julija, cvetovi pa imajo neprijeten vonj. Oplojeni cvetovi se razvijejo avgusta do oktobra v 5 do 10 mm debele okrogle svetle\xc4\x8de \xc4\x8drne jagode, ki ostanejo na vejah \xc5\xa1e dolgo pozimi. Posamezna jagoda vsebuje 2-4 rjava semena. Vsi ras\xc2\xadtlinski deli, zlasti plodovi, so ljudem strupeni, mnoge vrste ptic pa hranijo s plodovi in tako skrbijo za \xc5\xa1irjenje rastline.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nNavadna kalina je raz\xc5\xa1irjena skoraj vsej Evropi, od Irske in jugozahodna \xc5\xa0vedske na severu do Maroka na jugu. Na vzhodu je raz\xc5\xa1irjena do Poljske in severozahodnega Irana. Navadna kalina se ob\xc4\x8dasno sadi v okrasne namene, zaradi goste rasti se ob\xc4\x8dasno uporablja kot rastlina za \xc5\xbeive meje, \xc4\x8deprav je za te namene zadnje \xc4\x8dase bolj pogosti vrsti jaj\xc4\x8dastolistna kalina (Ligustrum ovalifolium) in japonska kalina (Ligustrum japonicum)'